ଭୁବନେଶ୍ୱର : ଭୁବନେଶ୍ୱର ଏମ୍ସରେ ଅଘଟଣ। ହସ୍ପିଟାଲର କାଜୁଆଲିଟି ଟ୍ରମା କେୟାର ୟୁନିଟ୍ କାନ୍ଥରେ ଫାଟ ସୃଷ୍ଟି ହୋଇଛି। ଫଳରେ ୨୫ ଜଣ ରୋଗୀଙ୍କୁ ଅନ୍ୟ ୱାର୍ଡକୁ ସ୍ଥାନାନ୍ତର କରାଯାଇଛି। ଘଟଣା ସ୍ଥଳରେ ପହଞ୍ଚି ଅନୁଧ୍ୟାନ କରିଛନ୍ତି ଖୋର୍ଦ୍ଧା ଜିଲ୍ଲାପାଳ।
କାନ୍ଥ ଦବିବା ନେଇ CPWDକୁ ରିପୋର୍ଟ ମାଗିଥିବା କହିଛନ୍ତି ଏମ୍ସ ନିର୍ଦ୍ଦେଶିକା ବି. ଗୀତାଞ୍ଜଳୀ। ଭୁବନେଶ୍ୱର IIT ଶିକ୍ଷାନୁଷ୍ଠାନରୁ ବିଶେଷଜ୍ଞ ଡକାଇ ଅନୁଧ୍ୟାନ କରାଯିବ। ମାସେ ମଧ୍ୟରେ ରିପିୟାରିଂ କାମ ସରିବା ପରେ ପୁଣି ରୋଗୀଙ୍କୁ ଏଠାକୁ ସ୍ଥାନାସ୍ତର କରାଯିବ ବୋଲି ଭୁବନେଶ୍ୱର ଏମ୍ସର ନିର୍ଦ୍ଦେଶିକା ବି. ଗୀତାଞ୍ଜଳି କହିଛନ୍ତି।
